KIRJALLINEN KYSYMYS E-1360/01 esittäjä(t): Bartho Pronk (PPE-DE) komissiolle. Euroopan sosiaalirahasto (ESR), ohjelmakausi 1994‐1999.



Virallinen lehti nro 350 E , 11/12/2001 s. 0133 - 0134



KIRJALLINEN KYSYMYS E-1360/01 esittäjä(t): Bartho Pronk (PPE-DE) komissiolle (7. toukokuuta 2001) Aihe: Euroopan sosiaalirahasto (ESR), ohjelmakausi 19941999 Alankomaissa julkaistiin 29. maaliskuuta 2001 Euroopan sosiaalirahaston ohjelmakaudella 19941999 myöntämiä tukia koskevan tutkimuksen väliraportti, joka tunnetaan myös Koningin raportin nimellä. Tutkimuksen tilasi sosiaali- ja työvoimaministeri Willem Vermeend. Ministeri esitteli raportin huhtikuun alussa Alankomaiden parlamentin toiselle kamarille. 1. Onko Euroopan komissio tietoinen tästä raportista? 2. Katsooko Euroopan komissio, että raportilla on seurauksia sekä uuden ohjelmakauden sopimusten täytäntöönpanon että päättyneen kauden hyväksymisen kannalta? Alankomaiden hallitus aikoo antaa tulevaisuudessa ESR-tukien käsittelyn ulkopuolisen järjestön tehtäväksi. 3. Sosiaali- ja työvoimaministeri on todennut, että Euroopan komissio on hyväksynyt kyseisen järjestelyn. Pitääkö tämä paikkansa? Aiemmin esitetyssä kirjallisessa kysymyksessä (E-0129/00(1), 27. tammikuuta 2000) esitin ESR:n toimeenpanevan yksikön sijoittamista työvoimahallinnon yhteyteen koskevia kysymyksiä. 4. Onko Euroopan komission kanta muuttunut Koningin raportin johdosta? Vastauksessaan edellä mainittuun kirjalliseen kysymykseen komissio totesi, että sen vastuulla on valvoa, että ESR-ohjelma pannaan täytäntöön avoimesti, tehokkaasti ja oikein voimassa olevan asetuksen mukaisesti. 5. Katsooko Euroopan komissio, että se on kantanut vastuunsa tässä asiassa asianmukaisella tavalla? Edellä mainitussa vastauksessaan komissio totesi myös neuvottelevansa Alankomaiden viranomaisten kanssa sen varmistamiseksi, että täytäntöönpanoa koskevat luvut yhtenäisessä ohjelma-asiakirjassa ovat riittävä takuu tästä. 6. Ovatko neuvottelut Alankomaiden viranomaisten kanssa jo päättyneet? Jos vastaus on myönteinen, voiko komissio kertoa, mihin tuloksiin neuvotteluissa päädyttiin? Koningin väliraportin luvun 5.6 yhteenvedossa puhutaan nettoutuksesta, jonka mukaan ESR:n plus-merkkinen maksuvalmiustilanne ja työvoimahallintoon kuuluvan asianosaisen järjestön miinusmerkkinen maksuvalmiustilanne nettoutetaan keskenään. 7. Missä määrin Euroopan komissio pitää edellä mainittuja nettoutuksia mahdollisina? 8. Aikooko Euroopan komissio ryhtyä tulevalla ohjelmakaudella toimiin kyseisen järjestelyn kieltämiseksi? Jos vastaus on myönteinen, mitä toimia komissio suunnittelee toteuttavansa? (1) EYVL C 303 E, 24.10.2000, s. 145. Anna Diamantopouloun komission puolesta antama vastaus (27. kesäkuuta 2001) 1. Komissio on tutkinut Koningin väliraportin erittäin huolellisesti. Raportti tukee suurimmalta osin komission omien tutkimusten tuloksia. 2. Koningin raportti koskee ainoastaan edellistä ohjelmakautta 19941999 eikä sisällä suosituksia kuluvalle kaudelle 20002006. Rakennerahastoasetukset ovat tällä kaudella joka tapauksessa muuttuneet huomattavasti, etenkin entistä vaativamman varainhoidon varmistamiseksi. Vaikka Koningin raportin seuraukset tulisikin komission mukaan ottaa huomioon ensisijaisesti Alankomaissa, komissio katsoo kuitenkin, että raportti voi osoittautua hyödylliseksi tiedon lähteeksi rakennerahaston tulevaa toimintaa varten. 3. ja 4. Alankomaiden hallitus on vastuussa siitä, millä tavalla Euroopan sosiaalirahaston (ESR) ohjelmat toteutetaan. Hallituksen päätös perustaa virasto ohjelmien toteuttamista varten on itse asiassa otettu myönteisesti vastaan komissiossa. Komission kanta ei ole muuttunut Koningin raportin johdosta. Komissio suhtautuu myönteisesti myös Alankomaiden hallituksen päätökseen asettaa virasto suoraan sosiaali- ja työvoimaministerin alaisuuteen. 5. Komission elokuussa 2000 hyväksymä Alankomaiden tavoitetta 3 koskeva yhtenäinen ohjelma-asiakirja sisältää yksityiskohtaisen kuvauksen tarkasta hallintorakenteesta, jonka Alankomaiden viranomaiset ovat luvanneet toteuttaa. Maan hallituksen päätös muuttaa ESR-ohjelmien toteutusyksikkö valtion virastoksi takaa entistä parmmat mahdollisuudet torjua sääntöjenvastaisuuksia. Komissio ja Alankomaiden viranomaiset tietävät toki, että käytäntö vasta osoittaa, kuinka ratkaisu toimii. Kuluvalla ohjelmakaudella komissio voi maksaa väliaikaismaksuja Alankomaiden hallitukselle ainoastaan toteutuneista hankkeista aiheutuneiden ja oikeaksi vahvistettujen laskujen perusteella. Komissio tarkistaa huolellisesti vahvistusten aitouden ja varmistaa täten ohjelmien totetuttamisen avoimesti, tehokkaasti ja oikein voimassa olevan asetuksen mukaisesti. 6. Joulukussa 2000 komissio ja Alankomaiden viranomaiset perustivat yhteisen työryhmän, joka kokoontuu säännöllisesti. Toistaiseksi ei ole ollut mahdollista tehdä lopullisia päätelmiä, koska monet lopullisen valvonnan tuloksista puuttuvat. Komissio on kuitenkin tyytyväinen yhteistyöhön Alankomaiden viranomaisten kanssa. 7. Koningin väliraportin luvussa 5.6 esiintyvä ongelma nettoutuksessa johtui siitä, että Arbeidsvoorziening (työvoiman tarjonta) ei pitänyt saamiaan ESR-tukia erillisellä pankkitilillä. Komissio vaatii, että tulevissa järjestelyissä avoimuus taataan, mikä ei toteutunut aikaisemmassa mallissa. 8. Vuoden 1998 loppuun mennessä Arbeidsvoorziening itse oli jo lopettanut nettoutuksen yhden pankkitilin kautta. Komission käsityksen mukaan Alankomaiden viranomaiset eivät aio enää nettouttaa ESR-rahoja kansallisten varojen kanssa.